
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 184 

24 Φεβρουάριου 1994 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων εννέα (9) κτιρίων που 
βρίσκονται εντός του ρυμοτομικού σχεδίου του Δή¬ 
μου Ναυπάκτου (Ν. Αιτωλοακαρνανίας) και καθορι¬ 
σμός ειδικών όρων και περιορισμών δόμησης αυ¬ 


τών. 1 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου του Δήμου 
Λευκάδας οδός Μελά (Παζάρι) και καθορισμός ειδι¬ 
κών όρων και περιορισμών δόμησης αυτού. 2 

Τροποποίηση ρυμοτομικού σχεδίου της Κοινότητας 
Λυκόβρυσης Αττικής για την έγκριση της οδού Σύ¬ 
ρου εντός του Ο.Τ. 249 και τον χαρακτηρισμό της 
ως πεζόδρομου. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 334/37 ( 1 ) 

Χαρακτηρισμός ως διατηρητέων εννέα (9) κτιρίων που 
βρίσκονται εντός του ρυμοτομικού σχεδίου του Δήμου 
Ναυπάκτου (Ν. Αιτωλοακαρνανίας) και καθορισμός ει¬ 
δικών όρων και περιορισμών δόμησης αυτών. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
“Γ.Ο.Κ.” και άλλες σχετικές διατάξεις» (Α' 91). 

2. Την 67598/758/16.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στον Γενικό Γραμ- 
ματέα, στους Γενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων» (Β' 435). 

3. Τις διατάξεις της παρ. Β του άρθρου 1 του Π. Δ/τος 


28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

4. Την από 19.12.1989 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

5. Τις από 26.1.1990, 6.2.1990, 15.2.1990, 

15.2.1990, 15.2.1990, αντιρρήσεις των ενδιαφερομένων 
Κουρκουτζέλου Αντωνίου, Μεσίρη Αθανασίου Ηλία, Μα¬ 
ρίας Πάνου, Αικατερίνης - Ελένης και Ισμήνης Βήττα αντί¬ 
στοιχα για τον χαρακτηρισμό ως διατηρητέων των παρα¬ 
κάτω κτιρίων. 

6. Την τήρηση της διαδικασίας που ορίζεται από την 
παρ. 2 του άρθρου 4 του Ν. 1577/1985 «ΓΟΚ» (Α' 210) 
όπως τροποποιήθηκε με την παρ. 2 του άρθρου 1 του Ν. 
1772/1988 (Α' 91) και την παρέλευση της προθεσμίας 
που ορίζεται από το παραπάνω άρθρο χωρίς να περιέλ¬ 
θουν στη Διεύθυνση Πολεοδομικού Σχεδιασμού (Τμήμα 
Παραδοσιακών Οικισμών) τυχόν αντιρρήσεις των λοιπών 
ενδιαφερομένων. 

8. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζονται ως διατηρητέα εννέα (9) κτίρια που 
βρίσκονται εντός του ρυμοτομικού σχεδίου του Δήμου 
Ναυπάκτου (Ν. Αιτωλοακαρνανίας) επί των οδών Τζα- 
βέλλα και Ε. Πλαστήρα όπως αυτά αναγράφονται στον πα¬ 
ρακάτω πίνακα: 

Πίνακας κτιρίων 

1. Τζαβέλλα 27 φερόμενο ως ιδιοκτησία Κουρκουτζέ¬ 
λου Αντωνίου 

2. Τζαβέλλα 19 φερόμενο ως ιδιοκτησία Μεσίρη Αθα¬ 
νασίου (πρώην ιδιοκτησία Παπαϊωάννου) 

3. Τζαβέλλα 17 φερόμενο ως ιδιοκτησία Παπακοσμό- 
πουλου Χαρίλαου 

4. Τζαβέλλα 15 φερόμενο ως ιδιοκτησία Πάνου Μαρίας 

5. Τζαβέλλα 13 φερόμενο ως ιδιοκτησία Βήττα Σωτήρη 

6. Τζαβέλλα 11 φερόμενο ως ιδιοκτησία Παντελόπου- 
λου Γεωργίου 

7. Τζαβέλλα 7 και 9 φερόμενο ως ιδιοκτησία Τσαρουχη 
Αθανασίου 

8. Τζαβέλλα 5 φερόμενο ως ιδιοκτησία Καρκατσούλη 
Δημ. και Ζαβέρδα Κωνσταντίνου 

9. Ε. Πλαστήρα 6 Ταραμπίκου Γεωργίου 

και φαίνονται σημειωμένα με μαύρη διαγράμμιση στο 
σχετικό πρωτότυπο διάγραμμα σε κλίμακα 1:1000 που θε¬ 
ωρήθηκε από τον Προϊστάμενο της Διεύθυνσης Τοπογρα- 
φικών Εφαρμογών με την 334/1994 πράξη του και που 
αντίτυπό του σε φωτοσμίκρυνση δημοσιεύεται με την πα¬ 
ρούσα απόφαση. 

2. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών στοιχείων τους. Σε περίπτωση 
μορφολογικών αλλοιώσεων επιβάλλεται η επαναφορά των 
στοιχείων στην αρχική μορφή τους όπως εμφαίνονται σε 
γειτονικά κτίρια. 

3. Επιτρέπεται η επισκευή των κτιρίων, η ενίσχυση του 
φέροντα οργανισμού, ο εκσυγχρονισμός των εγκαταστά¬ 
σεων και γενικά κάθε επέμβαση στο εσωτερικό των κτι¬ 
ρίων για λόγους στατικούς και λειτουργικούς, εφόσον δεν 
αλλοιώνεται ο αρχιτεκτονικός χαρακτήρας και οι βασικές 
αρχές των κτιρίων. 

4. α) Απαγορεύεται η τοποθέτηση φωτεινών επιγραφών 
και διαφημίσεων στις όψεις και στην στέγη των κτιρίων 
πλην εκείνων που υποδηλώνουν την χρήση τους περιορι¬ 
σμένων διαστάσεων. 

β) Κατ' εξαίρεση επιτρέπεται η τοποθέτηση φωτεινών 
επιγραφών στο ισόγειο καταστημάτων που αναφέρονται 
αποκλειστικά στο όνομα και στο αντικείμενο των εργασιών 
τους. Οι φωτεινές επιγραφές στα ισόγεια των καταστημά¬ 
των, έστω και αν τοποθετούνται μέσα στις προθήκες, 


έχουν χρώμα λευκό ή κίτρινο, σταθερό και συνεχές και 
αποτελούνται από μεμονωμένα στοιχεία, γράμματα, αριθ¬ 
μούς. 

5. Αιτήσεις για ανέγερση νέων κτιρίων στα οικόπεδα ή 
για προσθήκες στα διατηρητέα κτίρια αποστέλλονται από 
την Πολεοδομική Υπηρεσία στην αρμόδια Υπηρεσία του 
Υπουργείου Περιβάλλοντος, Χωροταξίας και Δημοσίων 
Έργων με γνώμη της Επιτροπής Πολεοδομικού και Αρχι¬ 
τεκτονικού Ελέγχου (ΕΠΑΕ) για ειδικές ρυθμίσεις σύμ¬ 
φωνα με τις διατάξεις του άρθρου 4 παρ. 2 του Ν. 
1577/85 «ΓΟΚ» εφόσον δεν παραβλάπτεται το διατηρη¬ 
τέο κτίριο και ο χώρος που το περιβάλλει. 

Κατ’ εξαίρεση επιτρέπονται προσθήκες περιορισμένων 
διαστάσεων, εφόσον κριθούν απαραίτητες για τη λειτουρ¬ 
γική εξυπηρέτηση των κτιρίων μετά από έγκριση της 
ΕΠΑΕ. 

6. Για κάθε οικοδομική εργασία στο εξωτερικό και εσω¬ 
τερικό των κτιρίων καθώς και για την τοποθέτηση φωτει¬ 
νών επιγραφών απαιτείται η έγκριση της Επιτροπής Πολε- 
οδομικού και Αρχιτεκτονικού Ελέγχου (Ε.Π.Α.Ε.). 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 3 Ιανουάριου 1994 

Με εντολή Υφυπουργού 
Ο Γ ενικός Γ ραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 



X ΑΡΤΟ ΠΡΑ Φ Η ί Ε Ο 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



διατηρ-ηΐεα χτίρια 

Αριθ. 2798/724 (2) 

Χαρακτηρισμός ως διατηρητέου του κτιρίου που βρίσκεται 

εντός του ρυμοτομικού σχεδίου του Δήμου Λευκάδας 

οδός Μελά (Παζάρι) και καθορισμός ειδικών όρων και 

περιορισμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
Τ.Ο.Κ.” και άλλες σχετικές διατάξεις» (Α' 91). 

2. Την67598/758/16.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στον Γενικό Γραμ- 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων» (Β' 435). 

3. Τις διατάξεις της παρ. Β του άρθρου 1 του Π. Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

4. Την από 6.2.1992 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

5. Το 2589/15.11.1993 έγγραφο του Δήμου Λευκά¬ 
δας. 

6. Το γεγονός ότι παρήλθε άπρακτη η προθεσμία που 
προβλέπεται από την παρ. 2 του άρθρου 4 του Ν. 1577/ 
1985 «ΓΟΚ» (Α' 210) όπως τροποποιήθηκε με την παρ. 2 
του άρθρου 1 του Ν. 1772/1989 (Α' 91), χωρίς να περιέλ¬ 
θουν στη Διεύθυνση Πολεοδομικού Σχεδιασμού - Τμήμα 
Παραδοσιακών Οικισμών τυχόν αντιρρήσεις των ενδιαφε¬ 
ρομένων. 

7. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου του Δήμου Λευκάδας 
και επί της οδού Ιωάννου Μελά οικοδομικό τετράγωνο 179 
(Παζάρι) όπως φαίνεται με μαύρη διαγράμμιση στο τοπο¬ 


γραφικό διάγραμμα σε κλίμακα 1:5.000 που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την 2798/1994 πράξη του και που αντί¬ 
τυπό του σε φωτοσμίκρυνση δημοσιεύεται με την πα¬ 
ρούσα απόφαση. 

2. Διατηρητέο χαρακτηρίζεται το αρχικό κτίριο καθώς 
και οι εναρμονιζόμενες μ’ αυτό μεταγενέστερες προσθή¬ 
κες όχι όμως και τα πάσης φύσεως υπάρχοντα προσκτί- 
σματα καθ’ ύψος ή κατ’ επέκταση που αλλοιώνουν το αρ¬ 
χικό κτίριο. 

Ο καθορισμός των προσκτισμάτων που αλλοιώνουν το 
αρχικό κτίριο πραγματοποιείται από την Επιτροπή Πολεο- 
δομικού και Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών στοιχείων του. 

* 4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού καθώς 
και επεμβάσεις για λόγους λειτουργικούς του προτεινομέ- 
νου να χαρακτηρισθεί ως διατηρητέο κτίριο, εφόσον δεν 
αλλοιώνεται ο αρχιτεκτονικός χαρακτήρας του κτιρίου. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. 

Επιτρέπεται μόνο η τοποθέτηση επιγραφών μικρών δια¬ 
στάσεων που πληροφορούν για τη χρήση του κτιρίου. 

6. Αιτήσεις για προσθήκες στο διατηρητέο κτίριο απο- 
στέλλονται από την Πολεοδομική Υπηρεσία στην αρμόδια 
Δ/νση του Υπουργείου Περιβάλλοντος, Χωροταξίας και 
Δημοσίων Έργων με σύμφωνη γνώμη της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ) για ειδι¬ 
κές ρυθμίσεις σύμφωνα με την παρ. 2 του άρθρου 4 του Ν. 
1577/1985 «Περί ΓΟΚ» εφόσον δεν παραβλάπτεται το 
διατηρητέο κτίριο και ο χώρος που το περιβάλλει. 

7. Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου, καθώς και για την τοπο¬ 
θέτηση επιγραφών, απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (Ε.Π.Α.Ε.). 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 4 Φεβρουάριου 1994 

Με εντολή Υφυπουργού 
Ο Γ ενικός Γ ραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 

Αριθ. 26358/886/93 (3) 

Τροποποίηση ρυμοτομικού σχεδίου της Κοινότητας Λυκό¬ 
βρυσης Αττικής για την έγκριση της οδού Σύρου εντός 
του Ο.Τ. 249 και τον χαρακτηρισμό της ως πεζόδρο- 
μου. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλων και κωμών του Κράτους», όπως τροποποιήθηκε και 
συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71 και με την 
παρ. 3 του άρθρου 34 του Ν. 1577/85. 

4. Τις διατάξεις του υπ’ αρ. 183/86 Π. Δ/γματος (ΦΕΚ 
70 Α). 

5. Τις υπ’αρ. 18/91 και 101/91 αποφάσεις του Κοινοτι¬ 
κού Συμβουλίου Λυκόβρυσης. 

6. Την υπ’ αρ. 3102/118/11.5.92 απόφαση του Νο¬ 
μάρχη Α.Α. 

7. Την υπ’ αρ. 14/27.5.93 γνωμοδότηση του Σ.Χ.Ο.Π. 


της Ν.Α.Α. 

8. Το υπ’ αρ. 14875/429/10.6.93 έγγραφο του Α' τμ. 
της Δ/νσης Πολεοδομίας ΝΑΑ προς την Κοινότητα Λυκό¬ 
βρυσης για την τήρηση της νόμιμης διαδικασίας και το γε¬ 
γονός ότι η τρίμηνη προθεσμία που της τέθηκε παρήλθε 
άπρακτη. 

9. Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 2081/1992 (ΦΕΚ 154 
Α) και το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κοινοτικού 
προϋπολογισμού (σχετική η υπ' αρ. 1790/20.10.93 βε¬ 
βαίωση της Κοινότητας Λυκόβρυσης), αποφασίζουμε: 

Εγκρίνουμε την τροποποίηση του ρυμοτομικού σχεδίου 
της Κοινότητας Λυκόβρυσης για την έγκριση της οδού Σύ¬ 
ρου εντός του Ο.Τ. 249 και τον χαρακτηρισμό της ως πε- 
ζόδρομου, επιβολή εκατέρωθεν πρασιάς δύο (2) μέτρων, 
όπως απεικονίζεται στο σχεδιάγραμμα που συνοδεύει την 
παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 28 Ιανουάριου 1994 

Ο Νομάρχης 
Ν. ΠΕΡΚΙΖΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




